《黄子湘太守属题令子贞石遗稿》
清代·沈梧

风烟南浦赋招魂，遗稿披看墨有痕。负约春花江上舫，伤心宿草雨中村。

清词丽句留千古，贤佐才人萃一门。料得九原应寂寞，来生诗社好重论。

作者简介：沈梧(1823—1887)，一作沈吾。字旭庭，号古华山农，又号九龙山樵。清无锡人。工诗词，善书法，精丹青。咸丰间游幕京师。著有《蓉湖渔笛词》。收藏甚富，所作山水，有士大夫气，无刻画痕。撰有《石鼓文定本》、《汉武梁祠画象考证》。诗作散失良多，后人将其诗搜罗撰刻一册为《古华山馆劫余稿》。